**13. Диалози – стандартни и потребителски. Видове и приложение. Пример за употреба**.

При разработката на Windows Forms приложения често пъти се налага да извеждаме диалогови кутии с някакви съобщения или с някакъв въпрос. Нека разгледаме стандартните средства за такива ситуации.

Стандартни диалогови кутии Класът MessageBox ни позволява да извеждаме стандартни диалогови

кутии, съдържащи текст, бутони и икони:

- съобщения към потребителя

- въпросителни диалози

Показването на диалогова кутия се извършва чрез извикване на статич-

ния метод Show(…) на класа MessageBox.

Следният код, например, ще покаже диалогова кутия със заглавие "Предупреждение" и текст "Няма връзка с интернет":

MessageBox.Show("Няма връзка с Интернет.", "Предупреждение");

Пример за стандартна диалогова кутия с малко повече функционалност:

bool confirmed =MessageBox.Show("Наистина ли ще изтриете това?",

"Въпрос", MessageBoxButtons.YesNo,

MessageBoxIcon.Question) == DialogResult.Yes;

Този код ще покаже диалогова кутия със заглавие "Въпрос" и текст "Наистина ли ще изтриете това?". Преди текста ще има икона с въпросителен знак в нея, а под него – бутони Yes и No. Ако потребителят

натисне Yes, променливата confirmed ще има стойност true, в противен случай ще има стойност false.

Извикване на диалогови кутии Освен стандартните диалогови кутии можем да използваме и потреби-

телски дефинирани диалогови кутии. Те представляват обикновени форми и се извикват модално по следния начин:

DialogResult result = dialog.ShowDialog();

Методът ShowDialog() показва формата като модална диалогова кутия. Типът DialogResult съдържа резултата (OK, Yes, No, Cancel и др.) от извикването на диалога. Задаването на DialogResult може да става автоматично, чрез свойството DialogResult на бутоните, или ръчно – преди затварянето на диалога чрез свойството му DialogResult.